ایتالیادا دیکتاتور بنیتو موسولینینین سئونلری، فاشیست لیدئرینین ۱۹۲۲-.جی ایلین اکتبروندا "قارا کؤینکلیلر" آدلی قروپلا باشکند رما یوروش ائد‌رک حاکمیتی اله گئچیرمه‌سینین ۱۰۰.جو ایل‌دؤنومونو آندی.
بنیتو موسولینینین دوغولدوغو پرداپیو قصبه‌سینده توپلاشان تخمیناً ۲۰۰۰ نفرلیک قروپ، دوچه عنوانی ایله بیلینن فاشیست لیدئرینین عینی بؤلگه‌ده‌کی مزارینا دوغرو یورودو.
بؤیوک بیر ایتالیا بایراغی و موسولینی بایراقلاری داشییان قروپداکیلار، فاشیست لیدئرینین ۱۰۰ ایل اؤنجه رما بیرلیکده یورودوگو "قارا کؤینکلیلر"ه ایشاره اولاراق قارا کؤینکلر گئیدی.
ایتالیادا ۲۵ سپتامبردا گئچیریله‌ن عمومی سئچکیملرده موسولینی و فاشیست دؤنمه رغبت بسله‌یه‌ن آشیری ساغچی جورجا ملونی لیدئرلیگینده‌کی ایتالیانین قارداشلاری پارتیسی غالیب گلمیشدی.
ملونی و لیدئرلیک ائتدیگی ساغ اتفاقین، ۲۲ اکتبردا ساغ کوالیسیون حکومتینی قورماسی، موسولینینین تاریخی رم یوروشونون ۱۰۰.جو ایل‌دؤنومونه مصادف اولما‌سی ندنی ایله "ماراقلی بیر تصادف" کاولاراق قید ائدیلمیشدی.
